Sissel Kyrkjebø har netop udgivet albummet "Til Deg", og tager på turné i hele Skandinavien med de nye sange. Sissel turnerer i Norge op mod jul og i Sverige efter jul, og det bliver således en solist og et orkester i topform, der lægger vejen forbi Aalborg Kongres & Kultur Center søndag den 27. marts. Besætningen består af keyboard/flygel, guitar, perkussion og bas, og publikum vil blive præsenteret for helt nyt og spændende materiale - og sikkert også nogle af Sissels klassikere, skriver Aalborg Kongres & Kultur Center i en pressemeddelelse. Billetsalget til siddekoncerten starter mandag den 13. december.

Referat:
Den norske sanglærke Sissel Kyrkjebø kan opleves i Aalborg, når hun som en del af sin kommende turné, giver koncert i Aalborg Kongres & Kultur Center den 27. marts.